PRAVILNIK

O HEMIKALIJAMA ZA KOJE JE PROIZVOĐAČ ILI UVOZNIK DUŽAN DA UTVRDI KAUCIJU ZA POJEDINAČNU AMBALAŽU U KOJU JE SMEŠTENA TA HEMIKALIJA I O VISINI KAUCIJE ZA ODREĐENU AMBALAŽU PREMA VRSTI AMBALAŽE ILI HEMIKALIJE KOJA JE U NJU SMEŠTENA

("Sl. glasnik RS", br. 99/2010)

**Član 1**

Ovim pravilnikom propisuje se za koje hemikalije je proizvođač ili uvoznik dužan da utvrdi kauciju za pojedinačnu ambalažu u koju je smeštena ta hemikalija i visina kaucije za određenu ambalažu zavisno od vrste ambalaže ili hemikalije koja je u nju smeštena.

**Član 2**

Proizvođač ili uvoznik hemikalija utvrđuje kauciju za pojedinačnu ambalažu u koju su smeštene hemikalije, osim za ambalažu iz člana 3. ovog pravilnika u koju je smeštena određena opasna hemikalija, i to:

1) ambalažu koja nakon pražnjenja ima karakter opasnog otpada;

2) ambalažu pakovanja koje sadrži hemikaliju u nominalnoj količini jednakoj ili većoj od 50 kilograma ili litara.

**Član 3**

Za pojedinačnu ambalažu u koju je smeštena određena opasna hemikalija u nominalnoj količini jednakoj ili većoj od 50 kilograma ili litara, visina kaucije iznosi 30% od cene određene opasne hemikalije koja je u nju smeštena.

Određene opasne hemikalije iz stava 1. ovog člana jesu hemikalije koje su u skladu sa propisima kojima se uređuje klasifikacija, pakovanje i obeležavanje hemikalija klasifikovane u najmanje jednu od klasa opasnosti koje su date u Prilogu - Klase opasnosti određenih opasnih hemikalija, koji je odštampan uz ovaj pravilnik i čini njegov sastavni deo.

Odredba stava 1. ovog člana primenjuje se i na ambalažu hemikalija koje su razvrstane u prvu grupu otrova u skladu sa propisima kojima se uređuje razvrstavanje otrova grupe.

**Član 4**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

**Prilog**

**KLASE OPASNOSTI ODREĐENIH OPASNIH HEMIKALIJA**

U Tabeli 1. date su klase opasnosti određenih opasnih hemikalija, ako je klasifikacija izvršena prema Pravilniku o klasifikaciji, pakovanju, obeležavanju i reklamiranju hemikalije i određenog proizvoda ("Službeni glasnik RS", broj 59/10).

U tabeli 2. date su klase opasnosti ako je klasifikacija izvršena prema Pravilniku o klasifikaciji, pakovanju, obeležavanju i reklamiranju hemikalije i oređenog proizvoda u skladu sa Globalno harmonizovanim sistemom za klasifikaciju i obeležavanje UN ("Službeni glasnik RS", broj 64/10).

**Tabela 1.**

|  |  |
| --- | --- |
| Klasa opasnosti | Znak opasnosti, oznaka rizika |
| Veoma toksično | T+, R 26 |
| T+, R 27 |
| T+, R 28 |
| T+, R 39/26T+, R 39/27T+, R 39/28 |
| Toksično | T, R 23 |
| T, R 24 |
| T, R 25 |
| T, R 39/23T, R 39/24T, R 39/25 |
| T, R 48/23T, R 48/24T, R 48/25 |
| Karcinogeno, kategorija 1 ili 2 | T, R 45 |
| Mutageno, kategorija 1 ili 2 | T, R 46 |
| Toksično po reprodukciju, kategorija 1 ili 2 | T, R 60, R 61 |
| Korozivno | C, R 35 |

**Tabela 2.**

|  |  |
| --- | --- |
| Klasa opasnosti i kategorija opasnosti | Obaveštenje o opasnosti |
| Akutna toksičnost, kategorija 1 | H 300 |
| H 310 |
| H 330 |
| Akutna toksičnost, kategorija 2 | H 300 |
| H 310 |
| H 330 |
| Akutna toksičnost, kategorija 3 | H 301 |
| H 311 |
| H 331 |
| Specifična toksičnost za ciljni organ - jednokratna izloženost, kategorija 1 | H 370 |
| Specifična toksičnost za ciljni organ - višekratna izloženost, kategorija 1 | H 372 |
| Mutagenost germinativnih ćelija, kategorija 1A ili 1B | H 340 |
| Karcinogenost, kategorija 1A ili 1B | H 350 |
| Toksičnost po reprodukciju, kategorija 1A ili 1B | H 360 |
| Korozivno oštećenje kože, kategorija 1A | H 314 |